Ahoj,
pri zaznačovaní do OSM platí pravidlo, že pre každú  funkciu sa vytvorí osobitný objekt (či už bod, alebo čiara). Preto zmazanie lavičky a otagovanie smerovníka ako "lavičku" nie je správne. Nevidel som síce reálne daný smerovník, ale pochybujem, že sa na ňom dá sedieť :)
Čiže zatiaľ to vyzerá tak, že stav pred tvojimi zmenami lepšie vystihoval realitu (t.j. lavička je niekde v okolí smerovníka).

Ďalej pri značení nových smerovníkov je dôležitý tag "hiking=yes", nakoľko určuje, na akom type mapy (či turistická, cyklistická, bežkárska, atď.) sa má zobraziť. Tiež sa značí nadmorská výška do tagu "ele". Podľa názvu tvojho OSM účtu by si mal mať prístup do evidencie KST, kde sú všetky údaje uvedené.

V prípade, že nemáš čas/chuť opraviť toto v OSM, môžem to spraviť aj ja, len mi daj prosím vedieť chýbajúce informácie.

T.